09.09.2011. Nr.18/TA-1825

Uz 25.07.2011. Nr.9/16-2-n/115-2011

Saeimas Eiropas lietu

komisijas priekšsēdētājam

I.Lieģim

Par zinātnes attīstības iespējām Latvijā

Atbildot uz Jūsu 2011.gada 25.jūlija vēstuli Nr.9/16-2-n/115-2011, sniedzam šādu informāciju.

Attiecībā par papildu finansējuma piešķiršanu Eiropas Sociālā fonda darbības programmas "Cilvēkresursi un nodarbinātība" 1.1.1.2.aktivitātes "Cil­vēkresursu piesaiste zinātnei" īstenošanai darām zināmu, ka Eiropas Savienības struktūrfondu un Kohēzijas fonda (turpmāk – ES fondi) uzraudzības komiteja 2011.gada 2.augustā ar lēmumu Nr.L-2011/17 ir apstiprinājusi Eiropas Sociālā fonda darbības programmas "Cilvēkresursi un nodarbinātība" grozījumus, pare­dzot 1.1.1.2.aktivitātes īstenošanai papildu finansējumu 5,3 milj. latu apmērā.

Ņemot vērā kritiski augsto bezdarba līmeni, pašreizējā ekonomiskajā situācijā prioritāri nepieciešams atbalstīt nodarbinātības veicināšanas un bezdarba līmeņa samazināšanas pasākumu īstenošanu. Eiropas Sociālā fonda ietvaros neizmantotais finansējums, par kuru nav uzņemtas saistības un noslēgti līgumi, kā arī Eiropas Reģionālās attīstības fonda finansējums 22,8 milj. latu apmērā no darbības programmas "Infrastruktūra un pakalpojumi" tika novirzīts aktīvajiem darba tirgus politikas pasākumiem.

Minētie Eiropas Sociālā fonda darbības programmas "Cilvēkresursi un nodarbinātība" grozījumi tiks iesniegti apstiprināšanai Ministru kabinetā atbilsto­ši Ministru kabineta 2007.gada 26.jūnija noteikumu Nr.419 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu" 8.3.apakšpunktam.

Lai veicinātu sadarbību starp zinātniekiem un uzņēmējiem, darbības programmas "Uzņēmējdarbība un inovācijas" papildinājuma 2.1.prioritātes "Zinātne un inovācijas" ietvaros tiek īstenotas šādas aktivitātes/apakšaktivitātes:

1) 2.1.1.1.apakšaktivitāte "Atbalsts zinātnei un pētniecībai";

2) 2.1.1.2.apakšaktivitāte "Atbalsts starptautiskās sadarbības projektiem zinātnē un tehnoloģijās";

3) 2.1.1.3.1.apakšaktivitāte "Zinātnes infrastruktūras attīstība";

4) 2.1.1.3.2.apakšaktivitāte "Informācijas tehnoloģiju infrastruktūras un informācijas sistēmu uzlabošana zinātniskajai darbībai";

5) 2.1.2.1.1. apakšaktivitāte "Kompetences centri";

6) 2.1.2.1.2.apakšaktivitāte "Tehnoloģiju pārneses kontaktpunkti".

Pašlaik ir atvērta 2.1.1.3.1.apakšaktivitātes "Zinātnes infrastruktūras attīstība" otrā projektu iesniegumu atlases kārta (projektu iesniegumi tiek pieņemti no 2011.gada 15.jūnija līdz 19.septembrim). 2.1.1.3.1.apakšaktivitātes projektu iesniegumu atlases otrās kārtas mērķis ir attīstīt pētniecības infrastruktūru, lai veicinātu komercdarbību pētniecības pakalpojumu sektorā un sekmētu zināšanu pārnesi tautsaimniecībā un augstākas eksportspējas produktu ražošanu. Finansējuma saņēmēji – zināt­niskās institūcijas, kas reģistrētas zinātnisko institūciju reģistrā, un Latvijas Republikā reģistrētie komersanti. Apakšaktivitātes projektu iesniegumu otrās kārtas ietvaros pieejamais Eiropas Reģionālās attīstības fonda finansējums ir 46,35 milj. latu.

2012.gadā plānots īstenot 2.1.1.1.aktivitātes "Atbalsts zinātnei un pētniecībai" otro projektu iesniegumu atlases kārtu. Aktivitātes mērķis ir atbalstīt praktiskas ievirzes pētniecības projektus, kuri sekmētu zinātnes un ražošanas integrāciju un pētniecisko rezultātu ieviešanu atbilstoši valstī izvir­zītajiem prioritārajiem zinātnes virzieniem. Finansējuma saņēmēji – zinātniskās institūcijas (zinātniskie institūti, augstskolas, augstskolu zinātniskie institūti), kas reģistrētas zinātnisko institūciju reģistrā. Eiropas Sociālā fonda darbības programmas "Cilvēkresursi un nodarbinātība" grozījumu rezultātā otrajai projektu iesniegumu atlases kārtai piešķirts papildu finansējums 3,01 milj. latu apmērā. Kopējais aktivitātes ietvaros pieejamais publiskais finansējums ir 37,39 milj. latu.

Attiecībā uz priekšlikumu par iespēju 2011.gada otrajā pusē valsts budžetā palielināt zinātnes institūtu bāzes finansējumu par 5 milj. latu darām zināmu, ka 2011.gada valsts budžeta ieņēmumi un izdevumi ir apstiprināti likumā "Par valsts budžetu 2011.gadam", tostarp Izglītības un zinātnes ministrijas apakšprogrammai 05.02.00 "Zinātnes bāzes finansējums" finansējums ir noteikts 7 940 tūkst. latu apmērā.

Finansējuma palielināšana kādas funkcijas īstenošanai ir iespējama tikai tad, ja būtiski uzlabojas valsts ekonomiskā situācija, kā rezultātā faktiskie valsts budžeta ieņēmumi ievērojami pārsniedz plānotos un tiek izdarīti grozījumi apstiprinātajā likumā par valsts budžetu. Ministru kabinetā nav pieņemts lēmums par grozījumu izdarīšanu likumā "Par valsts budžetu 2011.gadam".

Bāzes finansējums tiek piešķirts zinātniskās institūcijas uzturēšanai (tai skaitā nodrošinot patentu pieteikumu izstrādi un iesniegšanu, patentu uzturēšanu, līdzfinansējumu ES fondu projektu īstenošanai) un zinātniskās institūcijas zinātniskā personāla atalgojumam. Pašreiz strauja bāzes finansējuma samazinājuma dēļ (no 15 849,3 tūkst. latu 2008.gadā uz 7 940 tūkst. latu 2011.gadā) zinātniskajām institūcijām trūkst finansējuma patentu pieteikšanai un uzturēšanai, tādēļ valsts nevar gūt ieņēmumus no patentu realizēšanas, kā arī trūkst līdzfinansējuma daļas projektu pieteikšanai no ERAF 2.1.1.1. un 2.1.1.3.aktivitātes. Tāpēc jautājums par bāzes finansējuma palielināšanu sadarbībā ar sociālajiem partneriem tiks skatīts, izstrādājot likumprojektu par valsts budžetu 2012.gadam.

ES fondu aktivitāšu un finansējuma pārdale ES fondu 2007.–2013.gada plānošanas perioda ietvaros ir izvērtēta trīs reizes, tādējādi meklējot iespēju zinātnei nepieciešamo finansējumu rast ietaupījumos no citiem ES fondiem.

2009.gadā ekonomiskās situācijas negatīvo pārmaiņu un finanšu resursu pieejamības straujā samazinājuma dēļ tika izvērtēta visu ES fondu aktivitāšu aktualitāte, atbilstība ekonomiskajai situācijai un prioritātēm. Izpildot Ministru kabineta doto uzdevumu, Finanšu ministrija izveidoja augsta līmeņa darba grupu, kas izvērtēja ES fondu aktivitāšu projektu uzsākšanas (turpināšanas) iespējas, ņemot vērā ekonomisko situāciju valstī. Atbilstoši darba grupas priekš­likumiem finansējums tika pārdalīts ES fondu aktivitāšu īstenošanai, kas sniegtu tiešāku un efektīvāku ieguldījumu valsts ekonomikas attīstībā un kuru atbalstā­mo darbību īstenošana pašreizējos ekonomiskajos apstākļos būtu uzskatāma par prioritāru, kā arī pēc iespējas ātrāk reaģētu uz sociālekonomisko situāciju valstī, mazinot ekonomiskās krīzes ietekmi un palielinot tautsaimniecības potenciālu.

2010.gadā tika izvērtētas ES fondu aktivitātes no lielajiem infrastruktūras projektiem ar attiecināmajām izmaksām, lielākām par 30 milj. latu. Pēc ES fondu aktivitāšu izvērtēšanas finansējums tika pārdalīts ES fondu aktivitātēm, kas vērstas uz uzņēmējdarbības attīstību.

Šogad tika izvērtēti ES fondu aktivitāšu ietvaros pieejamie ES fondu atlikumi (projektiem nepiesaistītais ES fondu finansējums), un pieejamais ES fondu finansējums tika pārdalīts Latvijas tautsaimniecības attīstībai prioritārām aktivitātēm – investīcijām komersantu konkurētspējas uzlabošanai un augstas pievienotās vērtības investīcijām, tranzītielu un valsts nozīmes autoceļu seguma uzlabošanai, zinātnes un pētniecības atbalstam, kā arī nodarbinātības veicināšanai. Šajā ES fondu plānošanas periodā pieejamais ES fondu finansējums atbilstoši minētajiem izvērtējumiem ir piesaistīts projektiem.

Vienlaikus tiek vērtēta iespēja papildu finansējuma piešķiršanai 2.1.1.1.aktivitātes "Atbalsts zinātnei un pētniecībai" otrās projektu iesniegumu atlases kārtas īstenošanai 12 milj. latu apmērā, lai atbalstītu papildu praktiskas ievirzes pētniecības projektus, kas sekmētu zinātnes un ražošanas integrāciju un tautsaimniecības attīstību. Jautājumu par ES fondu finansējuma pārdali varētu skatīt gadījumā, ja veidosies papildu atlikumi no ES fondu ietvaros finansētajām ministriju pārziņā esošajām aktivitātēm.

Pielikumā: Ministru kabineta 2011.gada 6.septembra sēdes protokola Nr.51 20.§ izraksts uz 1 lp.

Ministru prezidents V.Dombrovskis

Kurzemniece 67047963